**Raport Monitorimi i realizimit të zbatimit të Planit të Integritetit 2023**

**Bashkia Himarë**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Himarë Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara, për periudhën e kërkuar, përv statusin e zbatimit të tyre për problematikat e hasura në zbatim si dhe përmban të dhëna për veprimtarinë e brendshme kontribuese,referuar kuadrit të brendshëm rregullator, burimeve njerëzore profesionale e të qëndrueshme si dhe transparencës dhe komunikimit me grupet e interesuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Himarë Viti 2023.**

Raporti i Monitorimit të zbatimit të Planit të Integritetit të NJVV për vitin 2023 është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë nr. 553, datë 30.09.2021

Në Planin e Integritetit të janë përcaktur gjithsej 4 objektiva për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** *“Menaxhimi i burimeve njerëzore të bashkisë me qëllim forcimin e rezistencës institucionale ndaj shkeljeve të integritetit”*
* **Objektivi II “***Përmirësimi i kuadrit të brendshëm rregullator dhe strategjik për aspekte të veçanta të etikës dhe integritetit”*
* **Objektivi III** *“Përmirësimi i transparencës proaktive të bashkisë për të mundësuar rritjen e llogaridhënies dhe aksesit të qytetarëve në informacion”*
* **Objektivi IV “***Menaxhimi i riskut të integritetit me fokus në fushat e përgjegjësisë së bashkisë”*

Për bashkinë Himarë, Plani i Integritetit është konceptuar i shtrirë në një periudhë 3-vjeçare konkretisht 2022-2025.

***Situata e monitorimit të Planit të Integritetit për periudhën janar - dhjetor2023***

***rezulton si më poshtë***:

Nga monitorimi i procesit rezulton se në totalin prej 52 masash (aktivitetesh) të parashikuara për zbatim për vitin 2023 janë **zbatuar** 34 masa/aktivitete ose 65 %, **në** **proces zbatimi** 4 masa/aktivitete ose 8% dhe **të pazbatuara 14** masa/aktivitete ose 27%.

|  |  |  |
| --- | --- | --- |
| BashkiaHimarë | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi ne total i objektivave të PI | 52 | 34 | 4 | 14 |

 STATUSI I ZBATIMIT TË MASAVE

Gjatë vitit 2023, Bashkia Himarë ka hartuar dhe miratuar disa dokumente strategjike në aspekte të veçanta të integritetit.

**Qasja Vlerësuese**

Raporti i monitorimit të zbatimit të planit të integritetit të bashkisë Himarë, përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit rregullator të menaxhimit të burimeve njerëzore, përmirësimin e kuadrit rregullator në cështjet e etikës dhe integritetit, përmirësimit të transparencës dhe rritjes së llogaridhënies dhe riskut në fusha të vecanta të përgjegjësisë për ti rezistuar shkeljeve të integritetit si dhe cështjeve të ndryshme të organizimit dhe funksionimit të strukturave teknike të bashkisë.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë Himarë bazuar në aktivitetet dhe masat e parashikuara për zbatim për vitin 2023 në planin e veprimit Planit të Integritetit dhe ecuria e deritanishme e tyre.

**Mbledhja dhe analiza e të dhënave.**

Të dhënat e këtij raporti janë grumbulluar nga Koordinatori i Integritetit të bashkisë Himarë në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “***Menaxhimi i burimeve njerëzore të bashkisë me qëllim forcimin e rezistencës institucionale ndaj shkeljeve të integritetit*”

Përmes këtij objektivi synohet zhvillimi i burimeve njerëzore në bashki me qëllim përgatitjen e një administrate vendore të aftë dhe me njohuritë e duhura për të menaxhuar risqet e integritetit në bashki. Përmirësimi i proceseve të menaxhimit të burimeve njerëzore në institucion, do të sigurojë konsolidimin e mekanizmave garantues të integritetit në institucion, me qëllim rritjen e profesionalizimit të personelit.

Ky objektiv për vitin 2023 përmban 34 masa/aktivitete specifike të planifikuara për tu zbatuar nga njësitë e përfshira, të cilat i referohen kuadrit rregullator dhe strategjik në aspekte të ndryshme të etikës dhe integritetit të bashkisë Himarë.

Gjatë periudhës raportuese nga 34 masa/aktivitete janë realizuar plotësisht 24 masat/ aktivitetet ose 70 %, dhe nuk janë realizuar 10 masë/aktivitet ose 30 % sipas tabelës, dhe grafikut më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Menaxhimi i burimeve njerëzore të bashkisë me qëllim forcimin e rezistencës institucionale ndaj shkeljeve të integritetit | 34 | 24 | 0 | 10 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 bashkia ka realizuar me sukses masat dhe aktivitete si më poshtë:

* Përmirësimi i proceseve të menaxhimit të burimeve njerëzore në institucion, në drejtim të organizimit të trajnimeve për punonjësit e rinj, shpalljes së vendeve vakante dhe rekrutimit të punonjësve,
* Plotësimin e katalogut të përshkrimit të vendeve të punës për cdo vend pune, hartimit të planeve të punës për cdo drejtori, krijimin e regjistrit të dhuratave
* Krijimin e regjistrit për deklarimin e konfliktit të interesit, organizimin e trajnimeve të personelit lidhur me konfliktin e interesit si dhe çështjet e etikës, organizimin e trajnimeve lidhur me ndryshimet ligjore në fushën e prokurimeve.
* Hartimin e planeve të punës për cdo drejtori dhe informimin e personelit.
* Plotësimi i sektorit të Auditit të brendshëm me burime njerëzore.
* Organizimi i trajnimeve të anëtarëve të GMS, në lidhje me menaxhimin e riskut dhe përfshirja e tyre në planin vjetor të trajnimeve.

**Objektivi II “***Përmirësimi i kuadrit të brendshëm rregullator dhe strategjik për aspekte të veçanta të etikës dhe integritetit*”

Përmes këtij objektivi synohet forcimi i kuadrit të brendshëm rregullator në aspekte të vecanta të etikës dhe integritetit. Gjithashtu, në këtë objektiv parashikohet edhe hartimi i një sërë dokumentesh strategjike si Kodi i Sjelljes dhe dokumente të tilla si Plani Strategjik i Zhvillimit, Strategjia për administrimin e pronave të bashkisë etj

Ky objektiv për vitin 2023 përmban 5 masa/aktivitete specifike të planifikuara për tu zbatuar nga njësitë e përfshira në këtë proces

Gjatë periudhës raportuese lidhur me këtë objektiv janë realizuar 3 masat/aktivitete ose 60% dhe janë në proces 2 masa/aktivitete ose 40% sipas tabelës dhe grafikut si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht tërealizuara | Masa dhe aktivitete te parealizuara |
| Përmirësimi i kuadrit të brendshëm rregullator dhe strategjik për aspekte të veçanta të etikës dhe integritetit | 5 | 3 | 2 | 0 |

 REALIZIMI I MASAVE DHE AKTIVITETEVE

Për këtë periudhë monitorimi lidhur me këtë objektiv janë realizuar masat dhe aktivitete si më poshtë vijon:

* Hartimi dhe miratimi i Kodit të Sjelljes për administratën e bashkisë, duke përfshirë rregulla në lidhje me parandalimin dhe deklarimin e konfliktit të interesit, veprimtarive të jashtme, pranimit dhe deklarimit të dhuratave, si dhe deklarimit të pasurisë;
* Janë hartuar Planet e Detajuara Vendore duke respektuar përcaktimet në Planin e Përgjithshëm Vendor si dhe janë finalizuar PDV-ve ;
* Konsultimi i planeve të detajuara vendore me qytetarët dhe grupet e interest;

**Objektivi III “***Përmirësimi i transparencës proaktive të bashkisë për të mundësuar rritjen e llogaridhënies dhe aksesit të qytetarëve në informacion”*

Ky objektiv synon forcimin e llogaridhënies publike dhe transparencës në bashki, duke përmirësuar transparencën proaktive të institucionit, nëpërmjet plotësimit dhe përditësimit të rregullt të Programit të Transparencës. Përmirësimi i këtyre proceseve do të ndikojë në rritjen e besimit të publikut dhe përfshirjen e tij në veprimtarinë e bashkisë duke shfrytëzuar aksesin e shtuar në informacion.

Gjatë periudhës raportuese për vitin 2023 nga 5 masa/aktivitete të prashikuara për tu realizuar vetëm një masë është realizuar ose 20% dhe 80% e masave /aktiviteteve nuk janë realizuar sipas tabelës dhe grafikut si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete pjesërisht të parealizuara |
| Përmirësimi i transparencës proaktive të bashkisë për të mundësuar rritjen e llogaridhënies dhe aksesit të qytetarëve në informacion | 5 | 1 | 0 | 4 |

 REALIZIMI I MASAVE DHE AKTIVITETEVE

Për këtë periudhë raportimi sic shihet dhe nga grafiku nuk janë realizuar rreth 80% e masave /aktiviteteve dhe kemi arritje vetëm në drejtim të:

* Përditësimi i Programit të Transparencës së Bashkisë dhe plotësimi i tij me informacionin e kërkuar sipas ligjit për të drejtën e informimit dhe udhëzimeve të KDI-së.

**Objektivi IV “***Menaxhimi i riskut të integritetit me fokus në fushat e përgjegjësisë së bashkisë*”

Nëpërmjet zbatimit të masave të parashikuara nën këtë objektiv, synohet menaxhimi i riskut të integritetit në realizimin e proceseve dhe nënproceseve të veçanta të punës si dhe në ushtrimin e funksioneve të veçanta të cilat janë vlerësuar si më të ekspozuara ndaj risqeve të tilla si forcimi i kuadrit të brendshëm rregullator në fusha aspekte të vecanta të përgjegjësisë së institucionit.

Gjatë periudhës raportuese për vitin 2023 nga 8 masa/aktivitete të parashikuara për tu realizuar/zbatuar janë zbatuar 6 masa/aktivitete ose 75% dhe janë në proces zbatimit 2 masa/aktivitete ose 25% dhe nuk kemi masa të pazbatuara sipas tabelës dhe grafikut si më poshtë:

|  |  |  |
| --- | --- | --- |
| ObjektiviIV | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete pjesërisht të parealizuara |
| Menaxhimi i riskut të integritetit me fokus në fushat e përgjegjësisë së bashkisë | 8 | 6 | 2 | 0 |

 REALIZIMI I MASAVE DHE AKTIVITETEVE

Për këtë periudhë janë realizuar masat dhe aktivitete si më poshtë vijon:

* Vlerësimi i nevojës së krijimit të një njësie dedikuar monitorimit dhe mbikëqyrjes së performancës së shërbimit, me burime njerëzore ;
* Buxhetimi i një fondi të dedikuar për procesin e hipotekimit të pronave të inventarizuara të bashkisë.
* Kryerja e një analize mbi shkaqet që krijojnë vështirësi në vjeljen e taksave dhe tarifave vendore dhe marrja në konsideratë e gjetjeve të analizës gjatë rishikimit të paketës fiskale. Dorëzimi i kësaj analize në Këshillin Bashkiak
* Përditësimi i bazës së të dhënave të bashkisë, mbi të cilën mbështetet hartimi i Paketës Fiskale. Dhënia e aksesit të personelit përkatës në këtë bazë të dhënash.
* Marrja e masave administrative dhe juridike, lidhur me detyrimet e prapambetura të aktiviteteve sezonale.
* Hartimi i nje PSV-je për procedurën e dhënies së lejeve sezonale dhe kontraktimit të shërbimeve.
* Realizimi i vlerësimeve objektive në etapat e dhënies së lejeve të bizneseve sezonale, ku të parashtrohen qartazi detyrimet kundrejt Bashkisë.
* Kryerja e një analize mbi shkaqet që krijojnë vështirësi në vjeljen e taksave dhe tarifave vendore dhe marrja në konsideratë e gjetjeve të analizës gjatë rishikimit të paketës fiskale. Dorëzimi i kësaj analize në Këshillin Bashkiak.
* Përditësimi i Programit të Transparencës së Bashkisë dhe plotësimi i tij me informacionin e kërkuar sipas ligjit për të drejtën e informimit dhe udhëzimeve të KDI-së.
* Buxhetimi i një fondi të dedikuar për procesin e hipotekimit të pronave të inventarizuara të bashkisë.

**Hapa të tjera**

* Të vijohet me përcaktimin në rregulloren e brendshme të hartimit të planit të brendshëm vjetor të trajnimeve dhe të kryerjes së analizës të performances dhe publikimi i tyre në programin e transparencës.
* Organizimi i trajnimeve të brendshme mbi PBA-në dhe kërkesat buxhetore, mbi procedurat e snjalizimit dhe vlerësimin e performancës së ofruesve të shërbimeve publike dhe përfshirja e tyre në programin vjetor të trajnimeve;
* Të hartohet plani vjetor plani vjetor për procesin e vendimmarrjes me pjesëmarrje sipas kërkesave ligjore dhe publikimin e tij në programin e transparencës si dhe hartimin e raportit vjetor lidhur me transparencën;

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer rezulton se:

.

* Bashkia Himarë ka vijuar me zbatimin e planit të Integritetit duke realizuar një nivel të mire të realizimit të masave të planifikuara për integritetin në 65% për vitin 2023, për sa i përket realizimit të objektivave ka arritur një nivel të mirë realizimi në objektivin e pare dhe të katërt.
* Ti kishtohet vëmendje realizimit të masave dhe aktiviteteve me nivel të ulët zbatimi gjatë kësaj periudhe;
* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore, transparencës dhe fushave të veçanta të përgjegjësisë ;
* Dërgimi brenda afateve të përcaktuara, si dhe në përputhje me formatet e kërkuara të kontributeve nga strukturat dhe përgjegjëse apo koordinatori i planit të integritetit;
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI.